كنيسه المشرق الآشوريه (بالسريانيه الكلاسيكيه: ܥܕܬܐ ܕܡܕܢܚܐ ܕܐܬܘܖ̈ܝܐ , بالحروف اللاتينيه: tā ā-rāyē ) رسميا كنيسه المشرق الآشوريه الرسوليه المقدسه (بالسريانيه الكلاسيكيه: ܥܕܬܐ ܩܕܝܫܬܐ ܘܫܠܝܚܝܬܐ ܩܬܘܠܝܩܝ ܕܡܕܢܚܐ ܕܐܬܘܪ̈ܝܐ) هيا كنيسه مسيحيه شرقيه بتتبع علم المسيح و علم الكنيسه التقليديين لكنيسه المشرق التاريخيه و هيا بتنتمى للفرع الشرقى للمسيحيه السريانيه و بتستخدم القداس الإلهى للقديسين أداى و مارى اللى بينتمو لطقس الشرق السريانى, لغتها الرئيسيه هيا السريانيه و هيا لهجه من الآراميه الشرقيه و معظم أتباعها من أصل آشورى. الكنيسه ليها كمان أبرشيه مقرها فى الهند و معروفه باسم الكنيسه الكلدانيه السوريه فى الهند, المقر الرسمى لكنيسه المشرق الآشوريه فى مدينه اربيل , كردستان العراق فى شمال العراق. امتدت منطقتها الاصليه كمان لجنوب شرق تركيا و شمال شرق سوريا و شمال غرب ايران تقريبا بشكل بيغطى بلاد آشور القديمه, من سنه 2015 , رئيس كنيسه المشرق الآشوريه هو بطريرك الكاثوليكوس مار كوركيس التالت. بتتمتع كنيسه المشرق الآشوريه ببنيه أسقفيه تقليديه بيرأسها البطريرك الكاثوليكوس و بيتألف تسلسلها الهرمى من أساقفه متروبوليت و أساقفه أبرشيه و بيتألف رجال الدين الأدنى من الكهنه و الشمامسه اللى بيخدمو فى الأبرشيات و الرعايا فى كلأنحاء الشرق الأوسط و الهند و أمريكا الشماليه و أوقيانوسيا و أوروبا و القوقاز و روسيا.